b'\n_START_ARTICLE_\n\xc5\xbdor\xc5\xbeo Pompidu centras\n_START_SECTION_\nIstorija\n_START_PARAGRAPH_\nId\xc4\x97ja sukurti multikult\xc5\xabrin\xc4\xaf kompleks\xc4\x85 kilo Andr\xc3\xa9 Malraux, pirmajam kult\xc5\xabros reikal\xc5\xb3 ministrui, kuris tur\xc4\x97jo b\xc5\xabti Vakar\xc5\xb3 meno ir kult\xc5\xabros prana\xc5\xa1as bei centralizuoti politin\xc4\x99 gali\xc4\x85. Pompidu centro, kaip \xc4\xaf\xc5\xbe\xc5\xablaus Pranc\xc5\xabzijos meno ir kult\xc5\xabros centro, id\xc4\x97ja su\xc4\x97jo \xc4\xaf vien\xc4\x85, besiremiant skirtingais sumanymais, ta\xc4\x8diau vis d\xc4\x97lto j\xc4\x85 galima i\xc5\xa1vesti i\xc5\xa1 pirmaprad\xc5\xbeio Malraux sumanymo. 1960\xc2\xa0m. miesto projektuotojai nusprend\xc4\x97 perkelti maistro turg\xc5\xb3 (Les Halles), tad istorin\xc4\x97 sandara sulauk\xc4\x97 did\xc5\xbeiulio \xc4\xafvertinimo ir pasi\xc5\xablyta, kad tu\xc5\xa1\xc4\x8dioje erdv\xc4\x97je \xc4\xafsikurt\xc5\xb3 kai kurios kult\xc5\xabrin\xc4\x97s institucijos. Pary\xc5\xbeius, kaip kult\xc5\xabros ir meno miestas, augo, tod\xc4\x97l pasigirdo raginimai, \xc5\xa1ioje vietoje \xc4\xafsteigti Mus\xc3\xa9e d\xe2\x80\x99Art Moderne. Pary\xc5\xbeiui taip pat reik\xc4\x97jo didel\xc4\x97s vie\xc5\xa1osios bibliotekos, kurios tuo metu mieste nebuvo. Pirmiausia, gin\xc4\x8dai susiinteresavo ties Les Halles, bet kai polemika nusistov\xc4\x97jo, 1968\xc2\xa0m. prezidentas Charles de Gaulle bibliotekos vietai i\xc5\xa1k\xc4\x97l\xc4\x97 Beaubourg aik\xc5\xa1t\xc4\x97s kandidat\xc5\xabr\xc4\x85. Po met\xc5\xb3, 1969\xc2\xa0m., naujasis prezidentas patvirtino Beaubourg projekt\xc4\x85 ir nusprend\xc4\x97, kad ten b\xc5\xabsi\xc4\x85 ir naujoji biblioteka, ir \xc5\xa1iuolaikinis meno centras. Projekto vystymosi metu, pastate numatyta vieta ir IRCAM (Institut de recherche et coordination acoustique/musique)._NEWLINE_Iki 1980\xc2\xa0m. vidurio Pompidu centras tapo auka d\xc4\x97l did\xc5\xbeiulio ir netik\xc4\x97to savo populiarumo, daugialyp\xc4\x97s veiklos bei komplekso valdymo strukt\xc5\xabros. Kai Dominique Bozo sugr\xc4\xaf\xc5\xbeo \xc4\xaf centr\xc4\x85 1981\xc2\xa0m., kaip Musee National d\xe2\x80\x99Art Moderne direktorius, jis v\xc4\x97lei atk\xc5\xabr\xc4\x97 muziej\xc5\xb3, pristatydamas \xc4\xafvairi\xc5\xb3 kolekcij\xc5\xb3 ir tuo pa\xc4\x8diu eksponuodamas tas, kurios sukurtos am\xc5\xbeinink\xc5\xb3. Iki 1992\xc2\xa0m. prie Pompidu centro prijungta Le Centre de Cr\xc3\xa9ation Industrielle._NEWLINE_Nuo naujojo atidarymo 2000\xc2\xa0m., kuomet trejus metus vyko renovacija, Pompidu centras pagerino apsilankymo strategij\xc4\x85. Lankytojai dabar gali pasinaudoti eskalatoriumi, jei sumoka u\xc5\xbe \xc4\xaf\xc4\x97jim\xc4\x85 \xc4\xaf muziej\xc5\xb3.'